**TEHNISKĀ SPECIFIKĀCIJA**

*Par automātiskās ugunsgrēka (ūdens) dzēšanas sistēmas, automātiskās ugunsgrēka atklāšanas un trauksmes signalizācijas sistēmas (UATS) un ugunsdzēsības krānu sistēmas tehnisko apkopi un remontu*

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas numurs 40003619950 (turpmāk tekstā – Pasūtītājs).

**Līguma termiņš:** Pasūtītājs izskatīs iespēju slēgt līgumu uz 1 (vienu) vai 2 (diviem) gadiem, atkarībā no piedāvājumā iekļautajām izmaksām. Minimālais līguma termiņš: 12 mēneši.

1. **Vispārējās prasības:**
	1. Izpildītājs veic Pasūtītāja valdījumā esošajā objektā – pazemes autostāvvietā pēc adreses: Rīga, Krišjāņa Valdemāra iela 5A (turpmāk – Objekts), ierīkoto automātisko ugunsgrēka (ūdens) dzēšanas sistēmas (turpmāk – Dzēšanas sistēma), automātiskās ugunsgrēka atklāšanas un trauksmes signalizācijas sistēmas (turpmāk – UATS), ugunsdzēsības krānu sistēmas (turpmāk – UKS) pārbaudi, tehnisko apkopi un remontu atbilstoši Iekārtu ekspluatācijas noteikumu prasībām un Pasūtītāja norādījumiem (turpmāk – Pakalpojums).

*Turpmāk tekstā 1.1. punktā minētās sistēmas kopā sauktas - Ugunsdrošības sistēmas.*

* 1. Tehniskās apkopes nosacījumi attiecas uz tām iekārtām, kas ir uzstādītas Objektā.
	2. Izpildītājs, veicot pārbaužu, tehnisko apkopju un remontu pakalpojumu sniegšanu, nodrošina Pasūtītāja sniegto pakalpojumu nepārtrauktību. Ja kāds no pārbaužu, tehnisko apkopju un remontu darbiem traucē Pasūtītājam sniegt pakalpojumu, Izpildītājs saskaņo veicamo darbu izpildes laikus ar Pasūtītāju. Tehniskās apkopes un remonta darbi jāplāno laikā, kad tie vismazāk traucē Objekta ekspluatāciju tam paredzētajam mērķim.
	3. Izpildītājs, veicot ugunsdzēsības krānu un sūkņu apkopes darbus, izmanto tikai kalibrētas mērierīces (manometrs, plūsmas mērītājs, utt.).
	4. Izpildītājs par saviem līdzekļiem nodrošina Dzēšanas sistēmas darbu uzskaites žurnālu, UATS ugunsaizsardzības sistēmas iedarbošanās gadījumu un bojājumu uzskaites žurnālu, UKS veiktās pārbaudes uzlīmes.
	5. Ugunsdrošības sistēmu apkopes, remonta darbu un avārijas remonta darbu izpildes laikā Izpildītājs ir atbildīgs par Pasūtītāja Iekšējās kārtības noteikumu, apsardzes noteikumu, darba drošības un ugunsdrošības prasību ievērošanu.
	6. Izpildītājam jāuztur tīrība un kārtība Pasūtītāja Objektā. Pēc jebkuriem veiktajiem darbiem jāveic Objekta sakopšana.
	7. Apkopes un remonta laikā radušās nolietotas rezerves daļas un materiālus Izpildītājs utilizē par saviem līdzekļiem.
	8. Izpildītājs apņemas pēc Pasūtītāja pieprasījuma iesniegt paskaidrojumus, kas pamato materiālu un rezerves daļu cenu izcelsmi.
	9. Izpildītājs apņemas pēc Pasūtītāja pieprasījuma saņemšanas sniegt visu nepieciešamo informāciju par Pakalpojuma sniegšanas norisi un citiem jautājumiem, kas ir Izpildītāja rīcībā un attiecas uz Pakalpojuma izpildi.
	10. Izpildītājam jāveic darbi ar savu kvalificētu darbaspēku, tehniku, darbarīkiem un palīgmateriāliem, izmantojot piemērotus aizsardzības līdzekļus un darba apģērbu.
	11. Ugunsdrošības apkopes, remontdarbu un avārijas remontdarbu veikšanas brigādes stundas cenā jāiekļauj transporta izmaksas.
	12. Apkopes, remontdarbu un avārijas remontdarbu aktu parakstīšana no Pasūtītāja pārstāvja puses neatbrīvo Izpildītāju no atbildības par slēptiem, apkopes un remontdarbu akta un/ vai avārijas remontdarbu akta parakstīšanas laikā nokonstatētiem izpildīto Pakalpojumu trūkumiem.
	13. Izpildītājs pakalpojuma sniegšanā neizmanto Baltkrievijas vai Krievijas izcelsmes materiālus un rezerves daļas.
	14. Izpildītājs pakalpojuma sniegšanā ievēro standarta EN 16763:2017[[1]](#footnote-1) prasības.
1. **DZĒŠANAS SISTĒMA**
	1. Dzēšanas sistēmas apkopes darbi tehniskās specifikācijas izpratnē ir darbi saskaņā ar tehniskās specifikācijas 2.5. punktu.
	2. Dzēšanas sistēmas apkopes un remontdarbi (tai skaitā avārijas) jāveic atbilstoši:
		1. Ministru kabineta 2016. gada 19. aprīļa noteikumu Nr.238 “Ugunsdrošības noteikumi” prasībām;
		2. LVS EN 12845+A1:2020 “Stacionārās ugunsdzēsības sistēmas. Automātiskās sprinklersistēmas. Projektēšana, montāža un uzturēšana”;
		3. Uzstādīto ierīču un iekārtu ražotāja noteiktajām ekspluatācijas prasībām.
	3. Dzēšanas sistēmas tehniskie parametri:
		1. Divas vārstu stacijas;
		2. Katrā vārstu stacijā divi sausie sprinkleru virzieni;
		3. Vadības skapis, kas nodrošina elektroaizbīdņu atvēršanos;
		4. Virzienam nr. 1 ir 151 sprinkleri;
		5. Virzienam nr. 2 ir 177 sprinkleri;
		6. Virzienam nr. 3 ir 180 sprinkleri;
		7. Virzienam nr. 4 ir 146 sprinkleri.
	4. Dzēšanas sistēmas remonta darbu (tajā skaitā avārijas) un apkopes darbu izpildes noteikumi:
		1. Izpildītājs nodrošina dzēšanas sistēmas uzturēšanu darba kārtībā, lai sistēma darbotos bez pārtraukumiem un atbilstoši tās mērķim un funkcijām.
		2. Par nepieciešamajiem dzēšanas sistēmas remonta darbiem vērtībā līdz 50 EUR bez PVN Izpildītājs informē Pasūtītāja kontaktpersonu telefoniski uzreiz, kad tiek konstatēta tāda nepieciešamība.
		3. Par dzēšanas sistēmas remonta darbiem, kas pārsniedz 50 EUR bez PVN vērtību, Izpildītājam jāiesniedz remonta darbu akts un 2 (divu) darba dienu laikā jāsaņem rakstiska piekrišana no Pasūtītāja.
	5. **Dzēšanas sistēmas apkopē veicamo darbu saraksts un izpildes periodiskums (tehniskā uzraudzība):**

|  |  |  |
| --- | --- | --- |
| **Nr.****p.k.** | **Veicamie darbi** | **Izpildes periodiskums** |
| **1** | **2** | **3** |
| **Mēneša apkope** |
| 1. | Jāpārbauda un jāieraksta ūdens un gaisa spiediena rādītāji visos instalācijas mēraparātos, maģistrālajos cauruļvados un spiedtvertnēs.PIEZĪME: spiediens cauruļvados sausajās, alternatīvajās vai pirms darbības instalācijās nedrīkst pazemināties vairāk par 1 bāru nedēļā. | 1 x mēnesī |
| 2. | Jāpārbauda visu galveno aiztures vārstu stāvokļa pareizība. | 1 x mēnesī |
| 3. | Aizbīdņa ārējā apskate. Aizbīdņiem jābūt aizvērtiem un iestatītiem automātiskā režīmā. Jāveic blīvējuma darba derīguma un uzrakstu esamības pārbaude. | 1 x mēnesī |
| 4. | Ievadaizbīdņu vadības skapju vizuāla pārbaude. | 1 x mēnesī |
| 5. | Vadības skapju indikācijas pārbaude. | 1 x mēnesī |
| 6. | Dežurējošā personāla instrukciju esamības pārbaude. | 1 x mēnesī |
| 7. | Izpildrasējumu esamības pārbaude. | 1 x mēnesī |
| **Ceturkšņa apkope** |
| 8. | Jāpārbauda sprinklerus, termojutīgos vārstus un smidzinātājus, vai tie nav nokrāsoti vai deformēti. | 1 x ceturksnī |
| 9. | Jāpārbauda, vai cauruļvadi un to balsteņi ir aizsargāti pret koroziju, un nepieciešamības gadījumā – nokrāsoti. | 1 x ceturksnī |
| 10. | Jāpārbauda, vai cauruļvadi netiek izmantoti kā elektriskais sazemējums. Sprinkleru cauruļvadus nedrīkst lietot elektriskā aprīkojuma sazemēšanai, un jebkādi elektriskā aprīkojuma sazemējumi no tiem jānoņem, un jāierīko citi sazemējuma veidi. | 1 x ceturksnī |
| 11. | Jāpārbauda sistēmas darbība no rezerves barošanas avota. | 1 x ceturksnī |
| 12. | Jāiedarbina visi slēgvārsti, kuri kontrolē ūdens plūsmu uz smidzinātājiem, lai pārliecinātos, ka tie ir darba kārtībā un darbojas pareizi. Pārbaudāmo slēgvārstu skaitā ietilpst arī visi ūdensapgādes aiztures vārsti un trauksmes vārsts(i), kā arī visi pārējie zonas vai papildu slēgvārsti. | 1 x ceturksnī |
| 13. | Jāpārbauda, vai pareizi darbojas plūsmas releji. | 1 x ceturksnī |
| **Pusgada apkope** |
| 14. | Sausajā virzienā, jāveic pirms ziemas sagatavošana – kondensāta noliešana, un par to jāveic atsevišķs ieraksts apkopes žurnālā. | 2 x gadā (oktobrī un aprīlī) |
| **Gada apkope** |
| 15. | Aizbīdņu manuāla atvēršana/aizvēršana, izmantojot to vadības skapi. | 1 x gadā |
| 16. | Aizbīdņu automātiska atvēršana, saņemot signālu no to vadības ierīces. | 1 x gadā |
| 17. | Aizbīdņu atvēršana/aizvēršana, izmantojot rezerves barošanu. | 1 x gadā |

* 1. Visi novērotie defekti ir jāieraksta dzēšanas sistēmas darbu (apkopes un remontdarbu) uzskaites žurnālā un pēc iespējas ātrāk jāveic to koriģējošas darbības;
1. **AUTOMĀTISKĀ UGUNSGRĒKA ATKLĀŠANAS UN TRAUKSMES SIGNALIZĀCIJAS SISTĒMA (UATS)**
	1. UATS sistēmas apkopes darbi tehniskās specifikācijas izpratnē ir darbi saskaņā ar tehniskās specifikācijas 3.5. punktu.
	2. UATS apkopes un remontdarbi (tai skaitā avārijas) jāveic atbilstoši:
		1. Ministru kabineta 2016. gada 19. aprīļa noteikumu Nr.238 “Ugunsdrošības noteikumi” (turpmāk – MK noteikumi Nr.238) prasībām;
		2. LVS CEN/TS 54-14:2019 “Ugunsgrēka atklāšanas un ugunsgrēka trauksmes sistēmas. 14.daļa: Norādījumi plānošanai, projektēšanai, montāžai, nodošanai ekspluatācijā, lietošanai un uzturēšanai” prasībām;
		3. Objektā uzstādīto ierīču un iekārtu ražotāja noteiktajām prasībām.
	3. UATS tehniskie parametri:
		1. Kontrolpanelis INIM SmartLine, 020/04;
		2. Barošanas bloks, INIM 27. 6V/2.1A/60W;
		3. Paplašinātājs, INIM 8 zonu;
		4. Dūmu detektors, SD119-2;
		5. Trauksmes poga, FP3/RD;
		6. Trauksmes zvans (sirēna), AH-0218;
		7. Akumulatori, 7AH 12V.
	4. UATS sistēmas remonta darbu (tajā skaitā avārijas) un apkopes darbu izpildes noteikumi:
		1. Izpildītājs nodrošina UATS sistēmas uzturēšanu darba kārtībā, lai sistēma darbotos bez pārtraukumiem un atbilstoši tās mērķim un funkcijām.
		2. UATS sistēmas regulāra apkope veicama saskaņā ar tehniskās apkopes nosacījumiem, kurus Pasūtītājs iesniedz Izpildītājam 5 darba dienu laikā pēc līguma noslēgšanas.
		3. Par nepieciešamajiem UATS sistēmas remonta darbiem vērtībā līdz 50 EUR bez PVN Izpildītājs informē Pasūtītāja kontaktpersonu telefoniski uzreiz, kad tiek konstatēta tāda nepieciešamība.
		4. Par UATS sistēmas remonta darbiem, kas pārsniedz 50 EUR bez PVN vērtību, Izpildītājam jāiesniedz remonta darbu akts un 2 (divu) darba dienu laikā jāsaņem rakstiska piekrišana no Pasūtītāja.
		5. Saskaņā ar MK noteikumu Nr.238 prasībām Izpildītājs veic ierakstus Ugunsaizsardzības sistēmas iedarbošanās gadījumu un bojājumu uzskaites žurnālā (gan apkopes, gan remontdarbu gadījumā).
	5. **UATS sistēmas apkopē veicamo darbu saraksts un izpildes periodiskums (tehniskā uzraudzība):**

|  |  |  |
| --- | --- | --- |
| **Nr.****p.k.** | **Veicamie apkopes darbi** | **Izpildes periodiskums** |
| 1. | UATS paneļa ārējā apskate. Gaismas indikācijas elementu pārbaude dežūrrežīmā. Datuma un laika indikācijas pareizuma pārbaude, un, nepieciešamības gadījumā, to korekcija. Dežūrpersonāla instrukcijas un zonu sarakstu esamības kontrole. | 1 x mēnesī |
| 2. | Pārbaudīt, vai visi iepriekš reģistrētie bojājumi ir novērsti. | 1 x mēnesī |
| 3. | No katras cilpas iedarbināt vismaz vienu detektoru (vai trauksmes pogu), lai pārbaudītu trauksmes signāla pārraidīšanu līdz panelim. | 1 x mēnesī |
| 4. | Pārbaudīt elektrobarošanas pārslēgšanos no galvenās uz rezerves barošanu un atpakaļ. | 1 x mēnesī |
| 5. | No katras cilpas (zonas) izņemt vismaz vienu detektoru (vai trauksmes pogu), lai pārbaudītu bojājuma signāla pārraidīšanu līdz panelim. | 1 x mēnesī |
| 6. | Signāldevēju ārējā apskate. | 1 x mēnesī |
| 7. | Signāldevēju darba spējas pārbaude. | 1 x mēnesī |
| 8. | Signāldevēju galviņu attīrīšana no netīrumiem un putekļiem. | 1 x mēnesī |
| 9. | Signāldevēju stara gala pretestības nomināla pārbaude. | 1 x mēnesī |
| 10. | Savienojošo kontaktu stiprinājumu pārbaude. | 1 x mēnesī |
| 11. | Zvana/ sirēnas/ skaļruņa ārējā apskate. | 1 x ceturksnī |
| 12. | Zvana/ sirēnas/ skaļruņa darbspējas pārbaude. | 1 x ceturksnī |
| 13. | Moduļu ārējā apskate. | 1 x ceturksnī |
| 14. | Moduļu darbspējas pārbaude. | 1 x ceturksnī |
| 15. | Savienojošo kontaktu stiprinājumu pārbaude. | 1 x ceturksnī |
| 16. | Izejas sprieguma pārbaude zem slodzes. | 1 x ceturksnī |
| 17. | Imitējot ugunsgrēku, pārliecināties, vai iedarbojas ventilācijas atslēgšana. | 1 x ceturksnī |
| 18. | Akumulatoru kapacitātes pārbaude. | 1 x pusgadā |

* 1. Izpildītājs, papildus 3.5. punktā norādītajiem darbiem, veic šādus UATS ar tehnisko apkalpošanu saistītus darbus:
		1. Defektu apzināšana, apsekošana, rašanās iemeslu noteikšana un priekšlikumu sagatavošana to novēršanai;
		2. Pēc pieteikto nepilnību novēršanas, Izpildītājs par to informē Pasūtītāju un saņem uz Izpildītāja sastādītā defektu akta Pasūtītāja pārstāvja rakstisku akceptu par pieteikto defektu jeb avāriju novēršanu;
		3. Piekļūst bojātajiem UATS posmiem (mezgliem) un ierīcēm, izmantojot savus resursus un līdzekļus;
		4. Bojāto vai nefunkcionējošo ierīču un/ vai iekārtu elementu, un/ vai materiālu nomaiņas gadījumā pret analogu, Izpildītājs sagatavo darba aktu un saskaņo to ar Pasūtītāju;
		5. Avāriju likvidēšana un UATS darbības atjaunošana;
		6. Sniedz konsultācijas par UATS izmantošanas iespējām un noteikumiem, iespējamām kļūdām un to izpausmēm, veic darbinieku apmācības;
		7. UATS izejošo signālu pārbaude (līdz citu tehnoloģisko iekārtu vadības blokiem un apsardzes uzņēmuma pultij);
		8. Kontrolē un uzrauga UATS lietošanas noteikumu izpildi;
		9. Aizsargājamo telpu (zonu) grafiskā attēlojuma sastādīšana un atjaunošana;
		10. UATS programmēšana, ieregulēšana (Izpildītāja rīcībā jābūt speciālam programmēšanas – regulēšanas aprīkojumam).
	2. Izpildītājam jāsaskaņo darbu veikšanas laiks, pirms darbu uzsākšanas telpās, kurās strādā Pasūtītāja darbinieki, nomnieki vai atrodas aparatūra.

**4. UGUNSDZĒSĪBAS KRĀNU SISTĒMA (UKS)**

* 1. UKS apkopes darbi tehniskās specifikācijas izpratnē ir darbi saskaņā ar tehniskās specifikācijas 4.5. punktu.
	2. UKS apkopes un remontdarbi (tai skaitā avārijas) jāveic atbilstoši:
		1. MK noteikumi Nr.238 prasībām;
		2. Latvijas būvnormatīva LBN 221-15 “Ēku iekšējais ūdensvads un kanalizācija” noteikumiem;
		3. Objektā uzstādīto ierīču un iekārtu ražotāja noteiktajām prasībām.
	3. UKS tehniskie parametri:
		1. Cauruļvadu diametrs 51 mm;
		2. 16 ugunsdzēsības krāni un to kastes;
		3. 2 elektroaizbīdņi uz ugunsdzēsības krānu virzieniem.
	4. UKS remonta darbu (tajā skaitā avārijas) un apkopes darbu izpildes noteikumi:
		1. Izpildītājs nodrošina UKS uzturēšanu darba kārtībā, lai sistēma darbotos bez pārtraukumiem un atbilstoši tās mērķim un funkcijām.
		2. Par nepieciešamajiem UKS remonta darbiem vērtībā līdz 50 EUR bez PVN Izpildītājs informē Pasūtītāja kontaktpersonu telefoniski uzreiz, kad tiek konstatēta tāda nepieciešamība.
		3. Par UKS remonta darbiem, kas pārsniedz 50 EUR bez PVN vērtību, Izpildītājam jāiesniedz remonta darbu akts un 2 (divu) darba dienu laikā jāsaņem rakstiska piekrišana no Pasūtītāja.

**4.5.** **UKS apkopē veicamo darbu saraksts un izpildes periodiskums:**

|  |  |  |
| --- | --- | --- |
| **Nr.****p.k.** | **Veicamie darbi** | **Izpildes periodiskums** |
| 1. | Pārbaudīt atbilstību - Iekšējā ugunsdzēsības ūdensvada krāns novietots īpašā skapī vai nišā, krānam pievienota šļūtene un stobrs. Iekšējā ugunsdzēsības ūdensvada krāna šļūtenes garums ir vismaz 20 m. Šļūtenei pievienotais stobrs nodrošina kompaktu strūklu un ir noslēdzams. | 1 x gadā |
| 2. | Pārbaudīt atbilstību - Uz ugunsdzēsības krāna skapja durvīm norādīs krāna kārtas numurs, vienots ārkārtas palīdzības izsaukumu numurs 112, uzlīme “Ugunsdzēsības krāns”.  | 1 x gadā |
| 3. | Ugunsdzēsības krāna darbspējas pārbaude, veicot spiediena un ražības mērījumus. Pie ugunsdzēsības krāna izvieto informāciju (uzlīmi (t.sk datums, kad veikta apkope)) par veikto pārbaudi. | 1 x gadā |
| 4. | Pārbaudīt, vai ugunsdzēsībai paredzētā ūdens rezerve netiek izmantota saimnieciskām vai ražošanas vajadzībām. | 1 x gadā |
| 5. | Vizuāli pārbauda, vai pieeja pie ugunsdzēsības krāna kastes ir brīva un tās atrašanās vieta ir redzama. | 1 x gadā |
| 6. | Nozīmīgu bojājumu vizuāla pārbaude ugunsdzēsības kastēm (rūsa, ūdens noplūdes utt.). | 1 x gadā |
| 7. | Kastes komplektācijas vizuāla pārbaude (slēdzene, aizsargstikliņš, rezerves atslēga, šļūtene, stobrs, savienojumi, krāns). | 1 x gadā |
| 8. | Vizuāli pārbaudīt ūdens padeves cauruļvadu stāvokli (vai nav bojāts, rūsa, ūdens noplūde utt.). | 1 x gadā |
| 9. | Cauruļvadu marķējuma atbilstība. | 1. x gadā
 |

**5. TEHNISKĀ PERSONĀLA PIEEJAMĪBA**

* 1. Ugunsdrošības sistēmu bojājumu vai ārpuskārtas gadījumos pēc Pasūtītāja izsaukuma, kad nepieciešama tehniskā speciālista klātbūtne, tiek noteiktas pieteikuma kategorijas un reaģēšanas laiki.
	2. Pieteikumu kategorijas:

|  |  |  |
| --- | --- | --- |
| **Kategorija** | **Kategorijas nosaukums** | **Apraksts** |
| **1.** | Avārija | Avārija rada pilnīgu ugunsdrošības sistēmas darbības apstāšanos un/vai tā rada draudus cilvēkam vai īpašumam. |
| **2.** | Kļūda, kuru nevar apiet | Problēma izraisa iekšēju ugunsdrošības sistēmas kļūdu vai nekorektu darbību, kas rada lielus traucējumus RP SIA “Rīgas satiksme” darbībā vai Objekta ekspluatācijā. |
| **3.** | Kļūda, kas izraisa neērtības/ Konsultācija | Problēma izraisa minimālus iespējamus zudumus. Ietekme uz ugunsdrošības sistēmu ir mazsvarīga/ sagādā zināmas neērtības. |

* 1. Izpildītāja reaģēšanas un problēmu novēršanas laiks:

|  |  |  |  |  |
| --- | --- | --- | --- | --- |
| **Pieteikuma kategorija** | **Izpildītājs reaģē uz Pasūtītāja telefonisku pieteikumu** | **Izpildītājs reaģē uz Pasūtītāja rakstisku pieteikumu** | **Izpildītājs ierodas objektā, pēc pieteikuma saņemšanas un apstiprināšanas**  | **Ārkārtas situācijas novēršana un Sistēmas darbspējas atjaunošana[[2]](#footnote-2)** |
| 1. kategorijas problēmām | Nekavējoties |  | 60 minūšu laikā | 24 stundu laikā |
| 2. kategorijas problēmām | Nekavējoties |  | 1.5 stundu laikā  | 24 stundu laikā |
| 3. kategorijas problēmām |  | 24 stundu laikā | saskaņotā laikā |  |

1. **REAĢĒŠANAS LAIKI remontdarbu gadījumos Dzēšanas sistēmās, UKS, UATS:**
	1. 1 kategorijas remontdarbi tehniskās specifikācijas izpratnē ir avārijas remontdarbi, uz kuru telefonisku pieteikumu Izpildītājam ir jāreaģē nekavējoties un Objektā jāierodas 60 minūšu laikā, neatkarīgi no tā, vai pieteikums ir saņemts darba dienā darba laikā/ naktī/ brīvdienā/ svētku dienā.
	2. 2. kategorijas remontdarbi tehniskās specifikācijas izpratnē ir remontdarbi, uz kuru telefonisku pieteikumu Izpildītājam ir jāreaģē nekavējoties un Objektā jāierodas 90 minūšu laikā neatkarīgi no tā, vai pieteikums ir saņemts darba dienā darba laikā/ naktī/ brīvdienā/ svētku dienā.
	3. 3. kategorijas remontdarbi tehniskās specifikācijas izpratnē ir remontdarbi vai Izpildītāja sniegta konsultācija/ apmācība, uz kuru rakstisku pieteikumu Izpildītājam ir jāreaģē 24 stundu laikā un darbu izpilde jāveic, saskaņojot laiku ar Pasūtītāju.
1. [*https://www.lvs.lv/lv/products/index?ProductsSearch%5Bproduct\_number%5D=16763%3A2017+&yt0=&Products%5Bstatus\_code%5D%5B%5D=11&page=0*](https://www.lvs.lv/lv/products/index?ProductsSearch%5Bproduct_number%5D=16763%3A2017+&yt0=&Products%5Bstatus_code%5D%5B%5D=11&page=0)*. EN 16763:2017 - Eiropas standarts, kas nosaka minimālās prasības pakalpojumu sniedzējiem, kā arī prasības kompetencēm, zināšanām un prasmēm personālam, kas iesaistīts ugunsdrošības un drošības sistēmu plānošanā, projektēšanā, uzstādīšanā, nodošanā ekspluatācijā, pārbaudē, nodošanā vai uzturēšanā, standarts attiecas uz ugunsdrošības sistēmām un drošības sistēmām, piemēram, ugunsgrēka atklāšanas un trauksmes signalizācijas sistēmām, fiksētām ugunsdzēsības sistēmām un trauksmes sistēmām, kā arī uz šo sistēmu kombinācijām. Standarts nosaka prasības pakalpojumu sniedzējiem, apakšuzņēmējiem, personālam un darba rezultātiem dažādos darba posmos, lai nodrošinātu augstu kvalitātes līmeni visā Eiropas Savienības vienotajā tirgū.* [↑](#footnote-ref-1)
2. *Saskaņā ar MK 238. Ugunsdrošības noteikumu 132. punktu.* [↑](#footnote-ref-2)